Ügyiratszám: HSZ/28715-1/2022**.**

Látta:

**----------------------------**

Bárdos Ilona

 *gazdasági irodavezető*

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2022. szeptember 01-én 1300 órakor kezdődő rendkívüli nyílt üléséről*

**Helye:** Hajdúszoboszlói Polgármesteri Hivatal, „A” épület, Gönczy Pál terem.

**Jelen vannak** a csatolt jelenléti ív szerinti bizottsági tagok: Harsányi István elnök, Mester József, dr. Sóvágó László, Nagy Attila, Tóth Márta

**A Polgármesteri Hivatal részéről jelen vannak:** dr. Sléder Tamás aljegyző, Bárdos Ilona gazdasági irodavezető, Szilágyiné Pál Gyöngyi városfejlesztési irodavezető, Matyasovszki Dávid kabinetvezető, Lőrincz László szakértő, Kovács Zoltán, Fehér Adrienn

**Jelen vannak továbbá:** Czeglédi Gyula polgármester, dr. Kovács Gergely alpolgármester, Kocsis Róbert önkormányzati képviselő, a Jogi, Igazgatási és Ügyrendi Bizottság elnöke, Jónás Kálmán önkormányzati képviselő a Jogi, Igazgatási és Ügyrendi Bizottság tagja, Máté Lajos önkormányzati képviselő a Jogi, Igazgatási és Ügyrendi Bizottság tagja

**Jegyzőkönyvvezető:** Balla Lászlóné

Harsányi István: Köszöntöm a megjelenteket a Jogi, Igazgatási és Ügyrendi Bizottsággal összevont, rendkívüli ülésünkön. Az aláírt jelenléti ív alapján megállapítom, hogy a Pénzügyi és Gazdasági Bizottság 5 fővel határozatképes. A meghívóban kiküldött napirendi javaslat szerint tervezzük mai rendkívüli nyílt ülésünket.

Van-e más javaslat? – amennyiben nincs, kérem, szavazzunk. Aki a napirendi javaslatot elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Mester József, dr. Sóvágó László, Nagy Attila, Tóth Márta) ellenszavazat és tartózkodás nélkül elfogadta a napirendi javaslatot (a döntéshozatalban 5 fő vett részt).

**118/2022. (IX. 01.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a napirendi javaslatot.**

**Napirend:**

1. Előterjesztés csapadékvíz fejlesztését célzó pályázat műszaki tartalom módosításáról. (képviselő-testületi rendkívüli nyílt ülés 01. napirend)

 Előadó: városfejlesztési irodavezető

Tájékoztatók, bejelentések

**1. napirend**

**Előterjesztés csapadékvíz fejlesztését célzó pályázat műszaki tartalom módosításáról. *(képviselő-testületi rendkívüli nyílt ülés 01. napirend)***

Harsányi István: van-e kiegészítés? – nincs. Kérdés? – vélemény? – amennyiben nincs kérem szavazzunk. Aki a határozati javaslatot elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**119/2022. (IX. 01.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a TOP-2.1.3-16-HB1-2021-00028 azonosítójú, Hajdúszoboszló csapadékvíz elvezető rendszer fejlesztése 2021. című projekt műszaki tartalom csökkentését az alábbi szakaszok meghagyásával:**

* **Sósvíztározó kotrási munkálatai, 2179 fm**
* **Bárány utca, 887 fm**
* **Hajdú utca, 37 fm**
* **Nyugati sor a befogadó és a Mező utca között, 384 fm,**
* **Szik utca, 355 fm.**

**Hajdúszoboszló Város Önkormányzatának Pénzügyi és Gazdasági Bizottsága támogatja a projekt megvalósításhoz szükséges többlettámogatás megigénylését, továbbá javasolja Hajdúszoboszló Város Önkormányzata Képviselő-testületének a nem elszámolható költségekhez szükséges saját forrás, 7 M Ft biztosítását a 2022. évi városi költségvetés általános tartalék kerete terhére.**

Határidő: 2022. szeptember 01.

Felelős: bizottsági elnök

A Pénzügyi és Gazdasági Bizottság 1310 órától zárt ülésen folytatta munkáját.

A Bizottság által tárgyalt képviselő-testületi előterjesztés a képviselő-testület 2022. szeptember 01-jei rendkívüli nyílt üléséről készített jegyzőkönyv mellékletét képezi.

**K.m.f**

**Harsányi István Mester József**

***bizottsági elnök bizottsági tag***

**Balla Lászlóné**

***jegyzőkönyvvezető***